Освен класа на износоустойчивост има и други важни фактори, на които да обърнете внимание при избор на ламиниран паркет.
Дебелината на паркета също е важна характеристика, която има значение при неговата устойчивост. За употреба в сгради с голям поток от хора е препоръчително да изберете паркет с по-голяма дебелина, за да не се амортизира той прекалено бързо.
Най-тънкият паркет е подходящ за онези помещения от дома, които не се използват толкова редовно, като перални помещения и антрета. За коридорите, кухнята и хола изберете паркет със средна дебелина.
Предимството на ламината е, че се предлага в изключително разнообразие от нюанси и текстури. Съобразете вида му с общия облик на помещението, в което ще бъде поставен, както и със стила на вашия интериор.